**Α’ ΑΡΣΑΚΕΙΟ – ΤΟΣΙΤΣΕΙΟ ΔΗΜΟΤΙΚΟ ΣΧΟΛΕΙΟ ΕΚΑΛΗΣ
Ε Κ Δ Η Λ Ω Σ Ε Ι Σ I A N O Y A Ρ Ι Ο Υ 2014**

**1) Τετάρτη, 8 Ιανουαρίου 2014- Α΄Β΄Γ΄Δ΄Ε΄ΣΤ΄ ΤΑΞΕΙΣ:**

Κοπή Βασιλόπιτας: Το καθιερωμένο έθιμο της κοπής της βασιλόπιτας θα ζήσουν για άλλη μια φορά οι μαθητές του Α’ Αρσακείου- Τοσιτσείου Δημοτικού Σχολείου Εκάλης με την έναρξη των μαθημάτων στις 8 Ιανουαρίου 2014 παρέα με τις δασκάλες τους και τους συμμαθητές τους.

**2) Τρίτη, 14 Ιανουαρίου 2014 - Δ΄ ΤΑΞΗ:**

**Αρχαιολογικό Μουσείο**

Την Τρίτη 14 Ιανουαρίου 2014 οι μαθητές της Δ’ τάξης του Α’ Αρσακείου – Τοσιτσείου Δημοτικού Σχολείου Εκάλης επισκεφθούν το Αρχαιολογικό Μουσείο. Οι μαθητές θα ξεναγηθούν στο στον κόσμο των Αρχαίων Ελλήνων ζωντανεύοντας την ιστορία τους. Θα γνωρίζουν τα αγγεία, κούρους και κόρες, θα ερευνήσουν κοσμήματα, θα διαβάσουν επιγραφές και θα θαυμάσουν τις υπέροχες τοιχογραφίες, κάνοντας έτσι ένα ζωντανό μάθημα Ιστορίας.

**3) Παρασκευή, 17 Ιανουαρίου 2014 Α΄ ΤΑΞΗ:**

**Εργαστήρι ΜΑΙΡΗΒΗ**

Την Παρασκευή 17 Ιανουαρίου 2014 οι μαθητές της Α’ τάξης του Α΄ Αρσακείου- Τοσιτσείου Δημοτικού Σχολείου Εκάλης θα επισκεφθούν το Εργαστήρι “Μαιρηβή”. Είναι ένας χώρος, αφιερωμένος σε εκπαιδευτικά και καλλιτεχνικά προγράμματα για ενήλικες και παιδιά με επίκεντρο την κούκλα.

Οι μαθητές θα έχουν τη δυνατότητα να γνωρίσουν από κοντά την τέχνη και τα μυστικά του κουκλοθέατρου.

Η επίσκεψη αυτή περιλαμβάνει:

Ξενάγηση στους χώρους του εργαστηρίου

Επαφή των παιδιών με υλικά, εργαλεία, στάδια και τρόπους κατασκευής διαφόρων ειδών κούκλας

Έκθεση κούκλας

Κουκλοθεατρική παράσταση

**4) Δευτέρα, 20 Ιανουαρίου 2014 - Γ΄ ΤΑΞΗ:**

**Εργαστήρι Ένεκα Παιδείας «Ο κύκλος του νερού»**

Την Δευτέρα 20 Ιανουαρίου 2014, οι μαθητές της Γ’ τάξης του Α’ Αρσακείου – Τοσιτσείου Δημοτικού Σχολείου Εκάλης θα επισκεφθούν το εργαστήρι «Ένεκα παιδείας». «Το Ένεκα παιδείας» λειτουργεί ως εργαστήρι τέχνης, πολιτισμού και διαδραστικής μάθησης, σχεδιάζει και υλοποιεί εκπαιδευτικά προγράμματα τα οποία πλουτίζουν τη γνώση των μαθητών και παράλληλα καλλιεργούν την καλλιτεχνική δημιουργία τη θεατρική έκφραση και τη μουσικό-κινητική αγωγή. Οι μαθητές θα ντυθούν με κουστούμια και χρησιμοποιούν πλήθος σκηνικών αντικειμένων που κατασκευάζονται ειδικά για κάθε πρόγραμμα από την εικαστική ομάδα του νερού. Συγκεκριμένα θα κάνουν μουσικοκινητικά παιχνίδια, θα κατασκευάσουν μουσικά όργανα και θα αναπαραστήσουν τον κύκλο του νερού.

**5) Τρίτη, 21 Ιανουαρίου 2014- Β΄ ΤΑΞΗ:**

**Ένεκα Παιδείας «Ο κύκλος του νερού»**

Την Τρίτη 20 Ιανουαρίου 2014, οι μαθητές της Β’ τάξης του Α’ Αρσακείου – Τοσιτσείου Δημοτικού Σχολείου Εκάλης θα επισκεφθούν το εργαστήρι «Ένεκα παιδείας». «Το Ένεκα παιδείας» λειτουργεί ως εργαστήρι τέχνης, πολιτισμού και διαδραστικής μάθησης, σχεδιάζει και υλοποιεί εκπαιδευτικά προγράμματα τα οποία πλουτίζουν τη γνώση των μαθητών και παράλληλα καλλιεργούν την καλλιτεχνική δημιουργία τη θεατρική έκφραση και τη μουσικό-κινητική αγωγή. Οι μαθητές θα ντυθούν με κουστούμια και χρησιμοποιούν πλήθος σκηνικών αντικειμένων που κατασκευάζονται ειδικά για κάθε πρόγραμμα από την εικαστική ομάδα του νερού. Συγκεκριμένα θα κάνουν μουσικοκινητικά παιχνίδια, θα κατασκευάσουν μουσικά όργανα και θα αναπαραστήσουν τον κύκλο του νερού.

**6) Τετάρτη, 22 Ιανουαρίου 2014 - Ε΄ ΤΑΞΗ:

Μουσείο Ορυκτολογίας και Πετρολογίας**

Την Τετάρτη 22 Ιανουαρίου 2014, οι μαθητές της Ε’ τάξης του Α’ Αρσακείου - Τοσιτσείου Δημοτικού Σχολείου Εκάλης θα επισκεφθούν το Μουσείο Ορυκτολογίας και Πετρολογίας του τμήματος Γεωλογίας του Πανεπιστημίου Αθηνών. Τα παιδιά θα γνωρίσουν συλλογές ορυκτών, πετρωμάτων και μεταλλευμάτων από την Ελλάδα και το εξωτερικό.

Κατά την ξενάγηση αναλύονται θέματα όπως η ιστορία και η σημασία των μεταλλείων του Λαυρίου, ο ορυκτός πλούτος της Ελλάδας και η ιστορία από την προϊστορική εποχή μέχρι σήμερα του ηφαιστειακού κέντρου της Σαντορίνης.

Στις προθήκες υπάρχουν 2.500 δείγματα από ορυκτά, καθώς και πολύτιμοι λίθοι από το Λαύριο, τη Χαλκιδική, τη Σέριφο, την Πάρο, τη Σύρο, τη Μήλο, τη Θράκη, τη Νάξο και το εξωτερικό. Επίσης θα γίνει προβολή Video με εκπαιδευτικό περιεχόμενο σχετικά με τα εκθέματα του Μουσείου και με γεωλογικά θέματα.

**7) ΣΤ΄ ΤΑΞΗ: Εθνική Πινακοθήκη**

Την Τετάρτη 22 Ιανουαρίου 2014 οι μαθητές της Στ’ τάξης του Α’ Αρσακείου-Τοσιτσείου Δημοτικού Σχολείου Εκάλης θα επισκεφθούν την Εθνική Πινακοθήκη. Η επίσκεψη στην Πινακοθήκη θα δώσει στα παιδιά τη δυνατότητα να γνωρίσουν τους ζωγράφους του 19ου αιώνα ( Γύζη, Λύτρα, Ιακωβίδη). Οι μαθητές ερχόμενοι σε επαφή με τα έργα τους, τα ζωντανεύουν στη φαντασία τους και ανακαλύπτουν την τεχνοτροπία και τη θεματογραφία της εποχής.

**8) Τετάρτη, 29 Ιανουαρίου 2014**

Γιορτή Τριών Ιεραρχών

**9) Πέμπτη, 30 Ιανουαρίου 2014**

Αργία Τριών Ιεραρχών